ฟิลลิปมองหุ้นเสี่ยงลงแนะซื้อLTF
บล.ฟิลลิป มองหุ้น&#8204;ยังเสี่ยงขาลง ดัชนีใกล้ 980 จุด แนะ&#8204;ทยอยซื้อ LTF-RMF บางส่วน
29 มิ.ย. 2554

บล.ฟิลลิป มองหุ้น‌ยังเสี่ยงขาลง ดัชนีใกล้ 980 จุด แนะ‌ทยอยซื้อ LTF-RMF บางส่วน
นายสานุพงศ์ สุทัศน์ธรรมกุล นักวิเคราะห์หลักทรัพย์กองทุนรวม บริษัทหลักทรัพย์ ฟิลลิป (ประเทศไทย) กล่าวว่า บริษัทมองแนวโน้มดัชนีหุ้นยังคงผันผวนและอาจปรับตัวลงต่อได้ แม้ประเทศกรีซจะได้รับความช่วยเหลือเรื่องหนี้แล้ว แต่ยังวางใจกับสถานการณ์ในยุโรปไม่ได้ เนื่องจากมีอีกหลายประเทศที่มีปัญหาหนี้ โดยเฉพาะอิตาลีที่เริ่มเห็นข่าวการเตือนการปรับลดความน่าเชื่อถือของประเทศ รวมถึงการฟื้นตัวเศรษฐกิจสหรัฐ
นอกจากนี้ ยังต้องรอผลการเลือกตั้งในประเทศ ซึ่งอาจสร้างความผันผวนต่อดัชนีหุ้นในเดือน ก.ค.นี้ 
"การเมืองอาจจะกระทบจิตวิทยา การลงทุนบ้างในระยะสั้น ขณะที่พื้นฐานของบริษัทจดทะเบียนไม่ได้ถูกกระทบหรือเปลี่ยนแปลง การปรับตัวลงในช่วงที่ผ่านมาจึงทำให้หุ้นมีความน่าสนใจมากขึ้นสำหรับการลงทุนในกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) โดยให้ทยอยซื้อบางส่วน มากกว่าซื้อทีเดียวหรือรอซื้อปลายปี"นายสานุพงศ์ กล่าว
อย่างไรก็ตาม แนะนำให้รอซื้อแถวดัชนี 980 จุดสำหรับนักลงทุนที่เคยมีการสับเปลี่ยนกองทุน LTF ไปยังกองทุน LTF ความผันผวนต่ำ แนะนำให้รอดูจนกว่าจะเห็นทิศทางการปรับตัวของดัชนีกลับสู่แนวโน้มขาขึ้นอีก ครั้ง เเล้วจึงค่อยสับเปลี่ยนกลับเข้ากองทุน LTF เเบบปกติ